CELEX: 62014CN0238
Language: sl
Date: 2014-05-13 00:00:00
Title: Zadeva C-238/14: Tožba, vložena 13. maja 2014 – Evropska komisija proti Velikemu vojvodstvu Luksemburg

21.7.2014   
            
            
               SL
            
            
               Uradni list Evropske unije
            
            
               C 235/10
            
         Tožba, vložena 13. maja 2014 – Evropska komisija proti Velikemu vojvodstvu Luksemburg
   (Zadeva C-238/14)
   2014/C 235/14
   Jezik postopka: francoščina
   
      Stranki
   
   
      Tožeča stranka: Evropska komisija (zastopnika: J. Enegren in D. Martin, agenta)
   
      Tožena stranka: Veliko vojvodstvo Luksemburg
   
      Predlog tožeče stranke
   
   
               —
            
            
               Ugotovi naj se, da Veliko vojvodstvo Luksemburg s tem, da je ohranilo odstopanja od ukrepov, ki se nanašajo na preprečevanje veriženja pogodb o zaposlitvi za določen čas, ki so bile sklenjene z občasno zaposlenimi delavci v zabavni industriji, ni izpolnilo obveznosti, ki jih ima na podlagi določbe 5 Priloge k Direktivi 1999/70/ES o okvirnem sporazumu o delu za določen čas, sklenjenem med ETUC, UNICE in CEEP (1);
            
         
               —
            
            
               Velikemu vojvodstvu Luksemburg naj se naloži plačilo stroškov.
            
         
      Tožbeni razlogi in bistvene trditve
   
   Luksemburg je s tem, da je ohranil odstopanja od ukrepov ki se nanašajo na preprečevanje veriženja pogodb o zaposlitvi za določen čas, ki so bile sklenjene z občasno zaposlenimi delavci v zabavni industriji, kršil določbo 5 okvirnega sporazuma.
   Komisija meni, da za to kategorijo delavcev luksemburško pravo ne določa nobenega objektivnega razloga, ki bi omogočal preprečevanje veriženja pogodb o zaposlitvi za določen čas, kar pomeni kršitev določbe 5(1)(a) zadevnega okvirnega sporazuma.
   
      (1)  (UL, posebna izdaja v slovenščini, poglavje 5, zvezek 3, str. 368).